Public procurement notice: Contract Award Notice
Published: 2025-09-24
Buyer: Sansia Oy
Country: FI
Region: FI1B1
Contract type: Services
Procedure: Restricted procedure
CPV classification: 85120000: Medical practice services
Estimated value: 3508800 EUR

Technical requirements: Kyseessä on Sansia Oy:n perustama lääkäripalveluiden hankinta ostopalveluna hankintalain liitteen E mukaisena sosiaali- ja terveyspalveluhankintana. Hankintaan sovelletaan hankintalain 12 luvun ja sote-järjestämislain säännöksiä.

Hankintamenettelynä käytetään hankintalain 49 - 52 §:n dynaamista hankintajärjestelmää (jatkossa Hankintajärjestelmä), jossa on kaksi vaihetta (perustamisvaihe ja hankintavaihe). Vaiheet ja Hankintajärjestelmän sisäiset kilpailutukset on kuvattu tässä osallistumispyynnössä. Hankintajärjestelmä käynnistyy, kun Sansia Oy julkaisee hankinnasta osallistumispyynnön, joka on avoinna kaikille Ehdokkaille Hankintajärjestelmän koko keston ajan. 

Sansia Oy:lla on kulloisenkin Tilaajan tarpeen mukaisesti oikeus julkaista Hankintajärjestelmän keston aikana Hankintajärjestelmään hyväksytyille Tarjoajille erillisiä lääkäripalvelukohtaisia tarjouspyyntöjä. Näissä erillisissä sisäisissä kilpailutuksissa hankinnan kohteena on aina kussakin tarjouspyynnössä mainitut lääkäripalvelut. Kilpailutusten tarjouspyyntöjä ei sidota mihinkään tiettyyn tarjouspyynnön julkaisusykliin. Tilaajat eivät sitoudu tiettyihin hankintamääriin. 

Tarjoaja vastaa siitä, että osallistumispyynnössä ilmoittamansa tiedot Ehdokkaan soveltuvuusvaatimuksista ovat voimassa koko dynaamisen hankintajärjestelmän keston ajan. Sansia Oy voi milloin tahansa dynaamisen hankintajärjestelmän keston aikana vaatia hyväksyttyjä Tarjoajia toimittamaan hankintalain 88 §:n mukaisesti hankintalaissa 80 ja 81 §:ssä tarkoitetut poissulkemisen ja soveltuvuuden selvitykset sekä sote-järjestämislain 14 §:n mukaiset yksityistä palveluntuottajaa koskevat selvitykset. Tarjoaja on velvollinen ilmoittamaan Sansia Oy:lle järjestelmän voimassaoloaikana, mikäli Tarjoajan soveltuvuusvaatimuksissa on muuttuneita tietoja. 

Tarjouksen valintaan sovelletaan, mitä hankintalain 115 §:ssä säädetään. Dynaamisen hankintajärjestelmän sisällä tehdyn hankinnan kokonaistaloudellisen edullisuuden perusteet määritellään tarkemmin hankintaa koskevassa tarjouspyynnössä. 

Tämä Hankintajärjestelmä ei vaikuta mahdollisiin Tilaajan voimassa oleviin sopimuksiin eikä poista Tilaajan oikeutta hankkia palveluita tämän Hankintajärjestelmän esimerkiksi suorahankintana, hankintalain sallimissa tilanteissa.

Sansia Oy:lla on milloin tahansa oikeus päättää Hankintajärjestelmä ilmoittamalla siitä kaikille järjestelyssä mukana oleville Tarjoajille. Menettelyn päättämisellä ei ole vaikutusta menettelyn sisällä solmittuihin hankintasopimuksiin.
Sopimuksen kohteena on lääkäripalvelujen tuottaminen vammaispalvelujen vaativan moniammatillisen tuen palveluihin Etelä-Savon hyvinvointialueelle. Palvelua tuotetaan Vaalijalan osaamis- ja tukikeskukseen Pieksämäelle ja Vaalijalan vastaanotolle Pieksämäelle, Mikkeliin ja Savonlinnaan.

Palvelua tuotetaan Etelä-Savon hyvinvointialueen Vaalijalan osaamis- ja tukikeskuksen vaativan moniammatillisen tuen laitospalvelun asiakkaille Pieksämäellä ja vaativan moniammatillisen tuen avopalvelun sekä terveyspalvelujen asiakkaille Vaalijalan vastaanotolla Pieksämäellä, Mikkelissä ja Savonlinnassa. Sopimusaikana yksiköiden sijainteihin ja asiakasmääriin voi tulla muutoksia. 

Palveluita tarjotaan kaikenikäisille vaativaa moniammatillista tukea tarvitseville asiakkaille, joilla voi olla esimerkiksi älyllinen kehitysvamma, neuropsykiatrisia vaikeuksia, mielenterveyspulmia ja käyttäytymisen haasteita.

Lääkäripalveluun sisältyy sekä lähi- että etäpalvelua. Lisäksi palveluun sisältyy akuuttikonsultaatio. Palvelua ei voi tuottaa vain etäpalveluna. Palvelua tuotetaan pääsääntöisesti arkisin klo 8.00–16.00.   

Hankinnasta valitaan enintään kolme (3) soveltuvuus- ja  vähimmäisvaatimukset täyttävää toimittajaa. Toimittajat laitetaan pisteiden mukaiseen etusijajärjestykseen. 

Sopimuksen alkamisajankohta on 1.4.2025. Sopimus on voimassa 31.1.2027 saakka, jonka jälkeen Tilaajalla on oikeus jatkaa sopimusta kahdella (2) yhden (1) vuoden optiokaudella. Optio on Tilaajan oikeus, ei velvollisuus. 

Jättämällä tarjouksen, Tarjoaja sitoutuu siihen, että Sopimuksen mukainen palveluntuotanto alkaa 1.4.2025.

Tilaaja ei sitoudu hankkimaan Toimittajalta palvelua mitään vähimmäismäärää.

Hankittava palvelu on kuvattu tarkemmin tarjouspyynnön liitteenä olevassa palvelukuvauksessa ja hankintasopimusluonnoksessa.
Dynaamista hankintajärjestelmää voivat käyttää kaikki hyvinvointialueet, jotka ovat Sansia Oy:n omistaja-asiakkaita (ajantasainen listaus https://www.sansia.fi/yritys/omistajat.html).


Winner: Solo Health Oy
Award value: 10527000
Number of bids: 4